Anexa NR. 3
· MODEL CONTRACT - LOT Nr. 6
Contract  de prestări servicii medicale

nr. …………. data ................
În temeiul prevederilor art. 1166 din Codul civil, Legii nr. 95/2006 privind reforma în domeniul sănătăţii, Legii nr. 98/2016 privind achizițiile publice şi O.M.A.I. nr. 516/2003 privind acordarea asistenţei medicale în reţeaua sanitară a M.A.I., s-a încheiat prezentul contract de prestări servicii medicale, între:

Art.1.PĂRŢILE:

C.M.D.T.A. “DR. N. KRETZULESCU“ Bucuresti, cu sediul în str. Mihai Vodă, nr. 17, sector 5, cod fiscal 4267079, cont nr. RO56TREZ23F660450203030X deschis la Trezoreria Sectorului 5 Bucureşti, reprezentată prin .................................. - director şi .................................... - contabil şef, denumit în continuare BENEFICIAR, pe de o parte,
şi 
________________________________________, cu sediul în str. ____________________, jud. ________, telefon ________________, e-mail: ________________ numărul de înregistrare al Autorizaţiei de Liberă Practică nr. ______ / ____________, CIF: _________ / __________, cod parafă______________,cont bancar ___________________ deschis la Banca __________________, în calitate de PRESTATOR, pe de altă parte, încheie prezentul contract.

Art.2.Obiectul contractului  
2.1.Obiectul contractului constă în prestarea de către medic a serviciilor medicale în specialitatea neurologie în favoarea beneficiarului, servicii înscrise în Anexa care constituie parte integrantă a contractului.
2.2.Serviciile medicale se vor presta la sediul cabinetului medical din cadrul C.M.D.T.A. “Dr. Nicolae Kretzulescu” Bucureşti (str.Mihai Vodă nr.17, sector 5, București).
Art.3.Plata serviciilor

3.1.Beneficiarul va achita prestatorului suma brută de ...........lei/oră, reprezentând tariful orar pentru serviciile medicale prestate.
3.2.Valorea maximă a contractului este de .................. lei fără TVA (calculată la o medie de 22 zile lucratoare pe lună X numărul de ore zilnic X tariful/oră de la pct.3.1. X perioada de valabilitate a contractului). Prestatorul nu este plătitor de T.V.A.
3.3.Valoarea tarifului orar, stabilită prin contract, nu se modifică, rămânând fermă pe toată durata de valabilitate a acestuia. 

3.4.(1)La începutul fiecărei luni calendaristice, șeful serviciului/compartimentului în subordinea/coordonarea căruia se află cabinetul medical în care își desfășoară activitatea prestatorul, va întocmi pentru luna precedentă o ”Situație Lunară” a prezenţei prestatorului la program. Situația lunară poate fi întocmită și de către o persoană desemnată de către șeful serviciului/compartimentului.

      (2)Situația lunară va conține semnătura celui care o întocmește, a șefului serviciului/compartimentului, semnătura prestatorului de servicii și va fi aprobată de către directorul medical adjunct, urmând a fi transmisă Compartimentului Financiar Contabilitate pentru a fi anexată la factura emisă de prestator. 

 (3) La începutul fiecărei luni calendaristice, prestatorul va întocmi un raport de activitate ce va cuprinde serviciile medicale prestate în luna precedentă, document ce va sta la baza efectuării recepției de către beneficiar a serviciilor medicale prestate. Raportul de activitate va conține semnătura prestatorului, a șefului serviciului/compartimentului în care își desfășoară acesta activitatea și va fi aprobat de către directorul medical adjunct, urmând a fi transmis Compartimentului Financiar Contabilitate pentru a fi anexat la factura emisă de prestator.

3.5.La începutului lunii următoare celei pentru care s-a întocmit ”Situația Lunară” și “Raportul de activitate” se va întocmi de către prestator factura pentru serviciile prestate pe luna anterioară. 
3.6.(1)Plata se face în termen de 30 de zile de la data înregistrării facturii la beneficiar și efectuarea recepției serviciilor prestate. 
      (2)Prezentarea cu date eronate sau incomplete, faţă de prevederile legii şi ale contractului, a facturilor emise de prestator, face să nu curgă termenul de plată, dacă beneficiarul sesizează prestatorul despre neregulile constatate. Un nou termen de plată va curge de la confirmarea de către beneficiar a noilor facturi prezentate de către prestator cu date corecte.
3.7.Toate obligaţiile legate de plata impozitului pe venit și/sau asigurările de sănătate, asigurările sociale sunt în sarcina prestatorului.
Art.4.Obligaţiile părţilor 

 4.1.Prestatorul se obligă:

-să fie membru al Colegiului Medicilor din Romania şi să deţină Aviz anual pentru exercitarea profesiei de medic, valabil pe întreaga perioadă a derulării contractului;
-să posede asigurare de malpraxis medical valabilă pe toată perioada de contractare;
-să posede semnătură electronică tip token;

-să nu încheie contract cu altă casă de asigurări de sănătate;
-să efectueze investigaţii de specialitate în folosul beneficiarului;

-să respecte cu strictețe confidenţialitatea tuturor datelor şi informaţiilor privitoare la asistaţi, precum şi intimitatea vieții private şi demnitatea acestora; 

-să întocmească şi să semneze documentele privind investigaţiile efectuate;

-să presteze cu diligenţele celui mai bun profesionist serviciile medicale precizate în Anexă, în programul de lucru de 3h30min zilnic, de luni – vineri, exceptând zilele lucrătoare declarate ca zile libere;
-să fie receptiv la urgenţele şi programul solicitat de beneficiar;

-să cunoască şi să respecte regulamentul intern al unităţii în care îşi desfăşoară activitatea;

-să respecte secretul profesional în raport cu terţii;

-să solicite din timp necesarul de medicamente şi instrumentar medical în cazul în care acestea devin insuficiente în exercitarea actului medical şi să manifeste spirit gospodaresc în utilizarea acestora;

-să ia în primire, pe bază de proces-verbal, obiectele de inventar şi mijloace fixe din dotarea cabinetului unde este cazul, pe care le utilizează în mod curent şi să le restituie la încetarea contractului;
-să respecte condiţiile de muncă şi de protecţie a muncii precum şi cele PSI , care sunt în vigoare la nivel naţional pe întreg parcursul îndeplinirii contractului;

-să respecte toate actele normative specifice domeniului de activitate;
-să respecte dispozițiile interne;

-prestatorul se obligă să arhiveze documentele emise în perioada de derulare a contractului şi să le predea la compartimentul secretariat la finalizarea acestuia;
-să ponteze cartela de acces în sediul beneficiarului atât la venire, cât și la plecare;
-să semneze raportarea ce va fi transmisă către C.A.S.A.O.P.S.N.A.J., aferentă serviciilor medicale prestatate în baza prezentului contract; 

-la începutul fiecărei luni calendaristice va întocmi un raport de activitate ce va cuprinde serviciile medicale prestate în luna precedentă. 

4.2.Beneficiarul se obligă:

-să pună la dispoziţie în cadrul ................................ spaţiul adecvat pentru desfăşurarea serviciilor contractate, care constă într-un cabinet pentru specialitatea ………………………. În funcţie de activităţile medicale prestate, se poate apela la întreg personalul medical al .......................... În plus, prestatorul are acces la aparatura medicală a ................................ şi dotarea specifică, precum şi la utilităţile şi bunurile necesare.

-să efectueze plata prestaţiilor în termenul stabilit prin prezentul contract;

-să răspundă în timp util solicitărilor prestatorului pentru asigurarea desfăşurării actului medical în condiţii optime;

-să pună la dispoziţia acestuia formularele cu regim special de natură medicală care se vor utiliza de către prestator;
-să întocmească şi să transmită către C.A.S.A.O.P.S.N.A.J. raportările de specialitate pe baza documentaţiei medicale a prestatorului.
Art.5.Durata contractului / programul de lucru

5.1.Durata prezentului contract se stabileşte de la data  de 01.11.2026 până  la data de 31.12.2026.
5.2.Cu acordul comun al părţilor contractul poate fi prelungit pentru anul 2027 cu durată de maxim 4 luni, prin încheierea unui act adiţional, în funcție de resursele financiare alocate cu această destinație, perioadă în care tariful orar rămâne nemodificat faţă de anul 2026.
5.3.Programul de lucru se stabileşte timp de 3h30min/zi, de Luni până Vineri, exceptând zilele lucrătoare declarate ca zile libere.
Art.6.Executarea contractului 

6.1.Executarea contractului începe după semnare şi introducerea prestatorului în contractul cu C.A.S.A.O.P.S.N.A.J.
 Art.7.Încetarea contractului                           

7.1.Prezentul contract încetează de drept în următoarele situații:
a) la expirarea termenului convenit;

b) acordul de voinţă al părţilor;

c) în cazul interdicţiei exercitării profesiei sau decesul prestatorului; 
d) în cazul retragerii/anulării  Certificatului  de identificare fiscală;

e) la data încadrării funcţiei cu personal de specialitate calificat conform cerinţelor postului; 
f) în cazul desfiinţării unităţii beneficiare.
7.2.Contractul poate fi reziliat în mod unilateral de către părţi în cazul neexecutării culpabile a obligaţiilor contractuale şi legale.
7.3.Contractul poate fi reziliat în mod unilateral de către beneficiar dacă prestatorul nu mai este acceptat de către C.A.S.A.O.P.S.N.A.J. în contractul de servicii medicale în asistenţa medicală de specialitate.
7.4.Contractul poate fi reziliat în mod unilateral de către beneficiar dacă 50% din sumele atrase de la C.A.S.A.O.P.S.N.A.J., aferente serviciilor efectuate de către prestator, sunt mai mici decât contravaloarea facturilor emise de către acesta.

7.5.Beneficiarul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea 98/2016 privind achiziţiile publice, cu modificările şi completările ulterioare;
b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
7.6.În situaţia în care achizitorului nu i se mai asigură fondurile necesare derulării contractului, acesta îşi rezervă dreptul de a cere prestatorului sistarea serviciilor şi denunţarea unilaterală a contractului.
7.7.Partea care solicită rezilierea/denunțarea contractului trebuie sa înstiinţeze cealaltă parte cu cel puțin 15 zile înainte de data la care produce efecte rezilierea. 
Art.8.Suspendarea contractului                           

8.1.La solicitarea uneia dintre părți, cu acordul celeilalte părți, contractul poate fi suspendat până la cel mult 25 zile lucrătoare.

8.2.Partea care solicită suspendarea trebuie să înștiințeze cealaltă parte cu cel puțin 3 zile lucrătoare înainte de data la care produce efecte suspendarea. 

8.3.Suspendarea contractului prevede întreruperea temporară a executării obligațiilor contractuale, fără a duce la încetarea contractului în sine. 

8.4.Pe perioada suspendării contractului se suspendă orice obligație a părților ce derivă din contract. 8.5.Perioada de valabilitate a contractului nu se prelungește cu perioada suspendată.
Art.9.Forţa majoră

9.1.Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

9.2.Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
9.3.Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
9.4.Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din parţi să poată pretinde celeilalte daune-interese.
Art.10.Soluţionarea litigiilor

10.1.Beneficiarul şi  prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

10.2.Dacă, după 15 de zile de la începerea acestor tratative, beneficiarul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România. 
Art.11.Limba care guvernează contractul
11.1.Limba care guvernează contractul este limba română.
Art.12.Comunicări

12.1.Orice comunicare între părţi, referitoare la îndeplinirea prezentului contract, trebuie să fie transmisă în scris.

12.2.Orice document scris trebuie înregistrat atât în momentul transmiterii cât şi în momentul primirii.

12.3.Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
Art.13.Legea aplicabilă contractului
13.1.Contractul va fi interpretat conform legilor din România.
Art.14.Dispoziţii finale

14.1.Părţile se obligă să respecte prevederile Regulamentului nr.679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi a Legii nr. 182/2002 privind protecţia informaţiilor clasificate,  toate cu modificările şi completările ulterioare, precum şi prevederile din actele normative care reglementează desfăşurarea activităţii în domeniul sanitar, aflate în vigoare.
14.2.În cazul în care C.A.S.A.O.P.S.N.A.J. nu acceptă introducerea în contract a prestatorului,  acest contract este nul de drept.

14.3.În cazul în care C.A.S.A.O.P.S.N.A.J. impută beneficiarului anumite servicii şi/sau prescrieri de medicamente ca urmare a nerespectării de către prestator a legislaţiei în domeniu, recuperarea sumelor imputate se face de către beneficiar prin reţinerea acestora din plăţile cuvenite pentru facturile emise de prestator.

Art. 15.Prezentul contract este întocmit în trei exemplare, două pentru beneficiar şi unul pentru prestator, având aceeași forță juridică.    

Beneficiar






                Prestator
ANEXĂ 
la contractul  de prestări de servicii medicale

nr. _____________  din ____________
Prestatorul are obligația de a efectua cel puțin următoarele servicii medicale în specialitatea ce face obiectul contractului:

· servicii medicale de profilaxie, prevenţie, curative, de urgenţă şi de suport – în limita competenţei profesionale;

· servicii medicale cuprinse în pachetele de servicii medicale stabilite prin H.G.nr.521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate și Ordinul nr.1857/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate;

· examinarea medicală a candidaților ce constă în evaluarea detaliată a stării de sănătate, conform baremelor medicale în vigoare, pentru admiterea în școlile M.A.I. sau încadrarea în M.A.I. (încadrare directă din sursă externă, trecerea în corpul ofițerilor cu recrutare din sursă internă, încadrare directă sau transfer din instituţiile din sistemul de apărare, ordine publică şi securitate naţională etc.) ; 

· consultații medicale la solicitarea medicului de medicină a muncii al beneficiarului;

· la solicitarea beneficiarului, asigură asistență medicală efectivelor asistate angrenate în misiuni; 

· consultații medicale pentru examinarea ambulatorie a persoanelor la obținerea/reînnoirea permisului de conducere auto grupa 1;

· consultații medicale de specialitate pentru examinarea ambulatorie a persoanelor în vederea procurării, deţinerii, portului şi folosirii armelor şi muniţiilor;

· consultații medicale de specialitate pentru examinarea ambulatorie a persoanelor în vederea obținerii licenței de detectiv particular;

· la nevoie, la solicitarea beneficiarului, participă la activitatea de întocmire a fișelor medicale pentru personalul M.A.I. care participă la misiuni externe;

· servicii medicale conform competenţelor profesionale, la solicitarea beneficiarului.

